**3. melléklet:**

***A kooperatív módszerek betűrendes mutatója***

**Ablak**

• 4+1 részre osztott lap, az egyes részeket megszámozzuk. (1, 2, 3, 4, a középső rész üresen marad)

• A megfelelő számmal ellátott részbe jegyzi fel a csoport azt a véleményt, tulajdonságot, dolgot, tényt, amit 1, 2, 3, illetve 4 csoporttag gondol. A középső részbe a konszenzussal hozott csoportvélemény kerül.

• Rendszerező módszer

**Add tovább a mozdulatot!**

• A csoport körbe áll.

• A csoport egyik tagja mutat egy tetszőleges mozdulatot, amit a többiek utánoznak.

• A játék addig tart, amíg mindenki sorra nem kerül.

**Beszámoló forgóban**

• Egy-egy egység befejezésekor a felmerült közös vagy az egyes csoportok által bemutatott, elmondott kulcstémával kapcsolatos tudás, vélemény, információk megfigyelésének, megértésének ellenőrzésére szolgál.

• Minden csoport feltesz egy csomagolópapírt a falra, amelyre minden csoport a saját színével írhat. Ide a lap tetején lévő témára vonatkozó dolgok kerülnek. A csoportok laptól lapig vándorolnak, az ott olvasottakat kiegészíthetik

• Végül közös értékelés.

**Beszélőkorongok**

• Minden diák meghatározott számú korongot kap.

• Ha valaki hozzá akar szólni a témához, egy korongot le kell tennie az asztal közepére.

• Addig senki sem kap újra szót, amíg a csoport minden tagjának a korongja az asztal közepére nem került.

• Akinek a korongja elfogyott, nem szólhat többé hozzá.

**Betűk, gépek**

• Betűket és gépek nevét írjuk kártyákra, amelyből húznak a csoportok, a kihúzottat kell valamennyi csoporttag részvételével megformálni. A többi csoport feladata a formáció kitalálása

**Csoportszóforgó** • A csoportok a szóforgó szabályai szerint beszámolnak az adott feladatról, kérdésről.

**Csoportinterjú** • A csoport minden tagja kérdéseket tesz fel a csoport minden tagjának.

**Diákkvartett**

• A csoportokban A, B, C, D jelet kapnak a diákok, s a csoportok is nevet vagy számot kapnak.

• A tanár vagy a diák feltesz egy kérdést.

• A csoport megbeszéli a választ – a diákok meggyőződnek arról, hogy mindegyikőjük helyesen fog válaszolni a kérdésre.

• Valaki „kihúzza”, melyik jelű tanuló, melyik asztalnál válaszol.

• Akinek a betűjelét és csoportnevét (számát) kihúzták, megmondja a választ.

**Egyidejű diákkvartett**

• A diákkvartett egyik változata. A csoportok azonos jelű tagjai egyszerre adhatják meg a választ a táblánál vagy – eldöntendő kérdéseknél – a hüvelykujjuk fel- vagy lemutatásával.

**Ellenőrzés párban**

• A diákok párban dolgoznak. A pár egyik tagja válaszol a feladatra, a másik figyeli a munkáját, segít és ellenőriz.

• Ha nem tudnak a válaszban megegyezni, segítséget kérnek a csoport másik párjától (ha így sem tudnak egyezségre jutni, segítséget kérnek a tanártól).

• A következő feladatnál szerepcsere.

**Feladatcsere**

• Feladatküldés egyik fajtája.

• A csoport minden tagja kidolgoz egy feladatot.

• A csoportok kicserélnek 1-1 feladatot, nem kell egymásra várniuk.

• A megoldás után ellenőrzik egymás munkáját, megbeszélik a vitás kérdéseket.

**Feladatküldés**

• Minden diák kidolgoz egy ismétlőkérdést, amelyet felír egy kártyára. A válaszát a kártya másik oldalára írja fel.

• A csoportok kicserélik a kártyáikat.

• Csoportválasz: Az első diák felolvassa a kérdést, válaszolnak rá, ellenőrzik a kérdést feltevők válaszát, ha nem egyezik, kiegészítik a kártyán lévő szöveget.

• A kártyacsomag továbbküldhető, vagy visszakerülhet a kérdést feltevőkhöz.

**Felfedező riporter**

• A csoportok egy adott feladaton dolgoznak, miközben egyikőjük a többi csoporttól számukra hasznos információt gyűjt.

**Firka**

• A csoport tagjai egymás után, kerekasztal módszerrel, némán, tetszőlegesen folytatva egymásét az A/4-es lapra húznak egy-egy vonalat.

• Meghatározott ideig forog a papír.

**Fordított szakértői mozaik**

• A, B, C, D jelek kiosztása a diákoknak a csoportjukon belül.

• Minden csoport más-más témát dolgoz fel, és plakátot készít belőle.

• Összeülnek az azonos betűjelűek, és asztalról asztalra vándorolnak.

• Mindig az magyaráz a többieknek, aki az adott plakát készítésében részt vett.

**Füllentős**

• Minden csoport vagy diák megfogalmaz a témával kapcsolatban 2 igaz és 1 hamis állítást.

• Az egyik csoport vagy diák felolvassa az állításait, a többi csoport vagy csoporttag megállapodik, melyik a hamis állítás.

• A csoportok kijelölt tagja (pl. „A” jelű) az ujjával mutatja a hamis választ számát.

**Gondolkozz, beszéld meg!– Kupaktanács – ötletelő**

• A felvetett problémán mindenki egyénileg elgondolkozik.

• Párban is megbeszélik.

• A két pár közösen is megvitatja a problémát.

**Három megy, egy marad**

• Minden csoport közös vázlatot vagy tablót készít.

• A többi csoport munkájának megismerése úgy, hogy minden csoportból valaki az asztalnál marad, és fogadja a többieket, mutat, magyaráz, válaszol, míg a csoport másik három tagja a többi asztal között vándorol.

• Figyelni kell arra, hogy az asztalnál maradókat egy idő után leváltsák.

**Háromlépcsős interjú**

• A, B, C, D jelek kiosztása.

• „A” tanuló elmondja ismeretét „B” tanulónak, „C” elmondja „D”-nek.

• „B” tanuló elmondja ismeretét „A” tanulónak, „D” elmondja „C”-nek.

• „A” tanuló elmondja a „B”-től hallottakat „C”-nek és „D”-nek – „B” figyeli és ellenőrzi.

• „B” tanuló elmondja a „A”-tól hallottakat „C”-nek és „D”-nek – „A” figyeli és ellenőrzi.

• „C” tanuló elmondja a „D”-től hallottakat „A”-nak és „B”-nek – „D” figyeli és ellenőrzi.

• „D” tanuló elmondja a „C”-től hallottakat „A”-nak és „B”-nek – „C” figyeli és ellenőrzi.

**Időkitöltő**

• Tartalék feladat: ha egy diák vagy csoport elkészült a munkájával, de várakoznia kell a többiekre, plusz feladatot adunk neki. Fontos, hogy a feladat megoldása bármikor megszakítható legyen, és kapcsolódjék a többi feladathoz.

**Képtárlátogatás**

• A csoportok megtekintik a többi csoport munkáját.

• Megbeszélik a látottakat és értékelik a munkákat.

**Kerekasztal**

• Szóforgó írásban

• A csoport listát készít, körbe adnak egy lapot, amelyre mindenki feljegyzi a gondolatait.

**Keresd a helyed!**

• A teremben előre megnevezett helyeket vagy sarkokat kell kijelölni.

• Minden diák kap egy kártyát, amelyen egy szó olvasható, ami valahogyan kapcsolódik a kijelölt sarkokhoz.

• A diákok megkeresik a helyüket és odaállnak.

**Kétoszlopos következtetés**

• A tanár két kifejezésre gondol, amelyet a diákoknak párhuzamosan kell rákérdezésekkel kitalálniuk.

• A csoportok 3-3 korongot kapnak, amelyeket egyesével be kell adniuk, ha rákérdeznek a kifejezésre.

• A tanár 1-1 segítő szót ír fel a táblára, amelyek logikai kapcsolatban vannak a kigondolt kifejezéssel. Minden szó felírása után lehetőséget ad a csoportoknak a rákérdezésre, amely lehetőséggel tetszés szerint élhetnek, de összesen három lehetőségük van.

**Keveredj, állj meg, csoportosulj!**

• A diákok szabadon mozognak a teremben.

• A tanár feltesz egy kérdést, amelyre egy bizonyos szám a válasz (pl. ennyi évszak van egy évben).

• A diákok a válasznak megfelelő létszámú csoportokat alkotnak.

**Keveredj, állj párba, beszéld meg! – Kik vagyunk?**

• Minden diák hátára egy lap van feltűzve, melyen egy híres ember vagy valamilyen mű szereplőjének neve olvasható, de a diákok nem tudják, kinek a nevét viselik.

• Mindenki körbe jár és társainak három kérdést tesz fel, amelyre igen vagy nem lehet a válasz.

• Aki kitalálta, kinek a nevét viseli a hátán, a lapot a mellére tűzi, és a többieknek tanácsot adhat a kérdezősködéshez.

**Kíváncsi kocka – kérdező mátrix – Dobj egy kérdést!**

• A, B, C, D jelek kiosztása a csoportokban.

• „A” dob, „B” kérdez, „C” válaszol, „D” ellenőriz.

• A következő körben a szerepek továbbadódnak.

**Kooperatív vita**

• A diákok egy adott vitás kérdésben véleményt formálnak, állásfoglalást választanak (előre megfogalmazott legalább 4 állásfoglalás közül).

• Az egy véleményen levők érveket gyűjtenek, felkészülnek a vitára, szószólót választanak.

• A négy állásfoglalás képviselői egy asztal négy oldalán helyet foglalnak, mögöttük a támogatóik ülnek.

• A szószólók 5-5 korongot kapnak, a támogatók 2-2-t. Minden érv elmondásakor 1 korongot be kell tenni az asztal közepére, a támogatók a korongjuk árán szólhatnak vagy átadhatják azt a szóvivőjüknek.

**Költs el egy húszast!**

• Minden diák 20 forint értékben játékpénzt kap: pl. 2 db 5 forintost, 3 db 2 forintost, 4 db 1 forintost.

• A javaslatokat, választható lehetőségeket jól látható és hozzáférhető helyre kirakjuk.

• Mindenkinek legalább két javaslatot kell támogatnia, tetszőleges arányban.

• Ha mindenki tett, összeszámoljuk, melyik javaslat kapta a legtöbb „szavazatot”.

**Körhinta**

• A csoport egyik tagja a helyén marad, a többiek – a vándorlók – az óramutató járásával megegyező irányban a legközelebbi asztalnál foglalnak helyet.

• A helyükön maradók megosztják mondanivalójukat társaikkal.

• A vándorlók a következő asztalnál is meghallgatják a társukat.

**Mozaik 1**

• Képeslap, szöveg – bármi, ami darabolható. A csoportlétszámnak megfelelő darabra vágjuk, a különböző mozaikdarabokat összekeverjük, majd szétosztjuk. Az összetartozó darabok tulajdonosai megkeresik egymást.

**Mozaik 2**

• Önálló feldolgozásra alkalmas, négy részre osztható téma (pl. az egyik csoporttag feladata egy tájegység éghajlata, a másodiké a domborzat, a harmadiké a növény-, a negyediké az állatvilág). Önálló feldolgozás után megtanítják egymásnak a témákat.

• Csoportok közötti mozaikként is alkalmazhatjuk ezt a módszert. Ebben az esetben a részfeladatokat csoportonként dolgozzák ki, majd a csoportok tanítják egymást.

**Négyesfogat – négykártyás gondolkodó**

• Négyféle kártya szükséges: kérdező-kártya, válaszkártya, ellenőrző-kártya, dicsérő/segítõkártya.

• A csoporttagok 1–4-ig számot kapnak.

• Elolvassák a kérdező-kártyát, melyen az áll, hányadik tag, hányadik kérdést olvassa fel a

lapról (pl. a négyes diák a harmadik kérdést).

• A kérdés után mindenki egyénileg gondolkozik.

• A válaszkártyán olvasható, hányadik diáknak kell felelnie.

• A többiek magukban értékelik a választ.

• Az ellenőrző-kártyán az áll, hogy hányadik diák vezeti az értékelést.

• A dicsérő/segítő-kártya azt mutatja meg, ki vezeti ezt a szakaszt.

**Páros szóforgó**

• A diákok csoporton belül párokban beszélik meg gondolataikat.

• A csoportbéli párok megbeszélik, milyen azonos gondolatok merültek fel a témában, melyek azok, amelyek csak egyiküknél.

**Plakát** • A kijelölt témában a csoporttagok különböző színekkel dolgoznak a csomagolópapíron.

**Strukturált rendezés**

• Bármilyen logikai csoportosítás lehet az alapja. A csoportosítandó tárgyak, állatok, fogalmak stb. nevét kártyákra írjuk – mindig annyit, ahány fős csoportot szeretnénk létrehozni.

• Az összekevert kártyákat szétosztjuk. Meg kell keresni a logikailag azonos csoportba tartozó társakat.

**Sarkok**

• Nevezzük el a sarkokat.

• A diákok eldöntik, melyik sarkot választják.

• A kialakult csoportok megbeszélik a választásukat.

• A csoportok ismertetik érveiket a többi csoporttal.

**Sorba rendezés – egydimenziós rejtvények**

• A csoportok egy „képregény” darabjait kapják meg egy borítékban.

• Képes felükkel lefelé fordítva az asztal közepére teszik.

• Sorban mindenki húz egy képet, így illesztik össze a „képregényt”.

**Sorba rendezés – kétdimenziós**

**rejtvények**

• Egy képet tetszőleges számú darabra vágunk fel.

• A kép darabjait össze-vissza felragasztjuk egy lapra. Ezt fénymásoljuk le annyi példányban, ahány csoport van, majd adjuk át a csoportoknak.

• A csoportok felvágják a lapot a képtöredékekre, és összeillesztik helyesen.

**Szakértői mozaik**

• A, B, C, D jelek kiosztása a csoportban.

• Az új ismeretet tartalmazó szöveget négy részre osztjuk. A csoport minden tagja más-más szövegrészt kap.

• Mindenki egyénileg elolvassa a kapott szöveget.

• Az azonos betűjelűek összeülnek, megbeszélik az elolvasottakat, és közös vázlatot írnak.

• Mindenki visszamegy a csoportjába, és megtanítja a saját feldolgozott anyagát.

**Szóforgó**

• A csoport tagjai sorban, az óramutató járásával egyező irányban elmondják egymásnak a gondolataikat, egy tag beszédidejét meg lehet határozni.

**Szóháló – pókháló**

• A csoport minden tagjának legyen saját színe, amivel a csomagolópapírra dolgozik.

• A lap közepére kerüljön fel a téma, a diákok írjanak köré kulcsfogalmakat, illetve azokhoz tartozó kifejezéseket. Ezután a szorosan összetartozó kifejezéseket kössék össze egy vonallal.

**Találd meg azt, aki…**

• Akire egy adott dolog jellemző (pl. szereti a kukoricát) vagy aki tudja a választ az adott

kérdésre.

• Minden diáknak saját lapja van, amellyel körbe jár a társai között, és megkérdezi tőlük, hogy a papíron szereplő jellemzők valamelyike igaz-e rájuk, illetve, tudják-e valamelyik kérdésre a választ. Ha valaki valamelyik kérdésre igennel válaszol, válaszát és nevét a kérdező felírja a saját papírjára az adott kérdéshez. (Mindenkinek ugyanaz a feladatlapja. Szabály, hogy csak annak a társának az információját írhatja fel a lapjára, aki közvetlenül neki válaszolt.)

**Tedd, amit mondok!**

• A párok egymásnak háttal ülnek, nem látják egymást, de beszélgetni tudnak.

• A pár mindkét tagja ugyanazt a készletet kapja (fakockák vagy síkidomok).

• A pár egyik tagja elrendezi a kapott kockákat vagy idomokat, és pontos utasításokat fogalmaz meg a társának, hogy őelőtte is ugyanaz az elrendezés alakuljon ki.

**Többen a táblánál**

• Minden csoportból az egyik diák felírja a saját csoportjának fontos gondolatait a táblára, míg a többiek tovább dolgoznak.

**Trópusi eső (Add tovább a meghatározott mozdulatot!)**

• A diákok körbe állnak. A játékvetető elkezdi a mozdulatot, a tőle jobbra álló átveszi a mozdulatot, majd egymás után, sorban mindenki átveszi a mozdulatot a szomszédjától. Egészen addig folyamatosan ugyanazt a mozdulatot végzi mindenki, amíg egy újabb mozdulat nem ér hozzá, akkor ez az újabb mozdulat lesz a folyamatos tevékenység.

• Mikor az előző mozdulat a körben már valameddig elért, új mozdulatot kezd a játékvezető, és azt is ugyanúgy veszik át a többiek.

• Mozdulatok: Két kéz összedörzsölése, jobb kéz csattint, két kéz csattint, taps, combütögetés, jobb láb dobbant, bal láb dobbant stb.

**Vakhernyó**

• A csoporttagok egymás mögött felsorakoznak (csoportonként külön).

• Az elöl álló kivételével mindenki csukott szemmel áll.

• Az első – akinek nyitva van a szeme – szabadon vezeti a csoportját a teremben.

• Egy idő után csere, hogy mindenki megtapasztalhassa mindkét szerepet.

**Villámkártya**

• A diákok a kártyalapok egyik oldalára kérdést, fogalmat vagy ábrát rajzolnak, a másikra a választ, meghatározást írják, illetve az ábra részeit.

• A diákoknak páronként 5-5 kártyájuk van, és párban dolgoznak.

• 1. forduló: a kérdező felolvassa a kártya mindkét oldalán lévő szöveget a társának, utána visszakérdezi.

• 2. forduló: A kérdező megmutatja a kártyát, és felteszi a kérdést, utána társának kell válaszolnia, hibás válasz esetén segítséget kap a társától.

• 3. forduló: A kérdező már nem mutatja meg a kártyát, csak a kérdést olvassa fel, és a társa válaszol.[[1]](#footnote-1)

1. Sulinova, Tanári kézikönyv, Szociális kompetencia 1–12. évfolyam, A TANULÁS IRÁNYÍTÁSA című fejezetből A KOOPERATÍV MÓDSZER

   (Szerzők: Zágon Bertalanné és Nagy Ilona)

   [www.**sulinova**adatbank.hu/letoltes.php?d\_id=2888](http://www.sulinovaadatbank.hu/letoltes.php?d_id=2888) [↑](#footnote-ref-1)